open-index/open-wikipedia-markdown huggingface dataset:
Denysas Taraduda

**Denysas Taraduda** (; g. 2000 m. rugpjūčio 17 d.) – Ukrainos futbolininkas, gynėjas.

## Karjera
Profesionalo karjerą pradėjo Ukrainoje. Kitados rungtyniavo Rusijoje bei Estijoje.

Žinoma, kad atstovavo Dnipro klubo jaunimo ekipoms. 

2018 m. vasarą persikėlė į FK Vorskla Poltava. Atstovavo šio klubo dublerių ekipai.

2020 m. spalio mėn. perėjo į FK Vovčansk. 2021 m. vasario mėn. paliko klubą.

2021 m. sezone priklausė Chabarovsko SKA (Rusija). Grįžęs į Ukrainą atstovavo FK VPK-Agro.

2022 m. antroje pusėje rungtyniavo JK Trans Narva (Estija).

### DFK Dainava
2023 m. vasario 24 d. tapo aišku, kad atstovaus „Dainavos“ klubui.

2023 m. kovo 4 d. debiutavo A lygos rungtynėse prieš „Hegelmann“ klubas. Varžovai palaužė dzūkus  rezultatu 3;0.

2023 m. lapkričio 5 d. pelnė įvartį A lygos rungtynėse prieš „Panevėžio“ klubą. Po D. Taradudos tikslaus smūgio DFK Dainava pirmavo (1-0), tačiau nesugebėjo išlaikyti persvaros ir pralaimėjo rezultatu 1-2.

2024 m. sausio mėn. tapo žinoma, kad futbolininkas paliko Alytaus klubą.

### Rumunija
Nuo 2024 m. vasario mėn. priklausė Piatra Niamco „Ceahlaul“ (Rumunija).

## Statistika
; A lygos statistika

Spalvų reikšmės: 
: rungtyniavo A lygoje;

## Išnašos

## Nuorodos
* alyga.lt svetainė
* SOCCERWAY
* FLASHSCORE
* Transfermarkt
* lietuvosfutbolas.lt
* Globalsportsarchive
Ryuga Nakamura

**Riuga Nakamura** (,中村 龍雅/Ryuga Nakamura, g. 2001 m. liepos 24 d.) – Japonijos futbolininkas, saugas. 

## Karjera
Žaidė gimtojoje Japonijoje. Atstovavo SC Sagamihara jaunimo ekipoms. 2020 m. pakviestas į pagrindinę ekipą, tačiau J3 League nedebiutavo.
### Latvija
2021 m. pasirašė sutartį su Valmiera FC, tačiau dėl traumos nežaidė pusmetį.

2022 m. sezone Valmieros klubas nuomos pagrindais žaidėją pasklino Tukumo klubui. Rungtyniaudamas šaime klube sužaidė 32 rungtynes ir pasižymėjo pelnydamas du įvarčius.

### [[FC Hegelmann|Kauno rajono „Hegelmann“]]
2023 m. vasario 24 d. tapo žinoma, kad atstovaus Hegelmann klubui.

2023 m. kovo 4 d. debiutavo A lygos rungtynėse prieš DFK Dainava. „Hegelmann“ klubas nugalėjo varžovus rezultatu 3;0.

2023 m. liepos 8 d. pranešta, kad japonas palieka klubą. A lygoje sužaidė ketverias rungtynes, dar vienerias – LFF taurės turnyre.

### [[FS Jelgava]]
2023 m. vasarą persikėlė į Latviją ir atstovavo FS Jelgava. 2023 m. rugpjūčio 13 d. pasižymėjo įvarčiu rungtynėse prieš „Valmieros“ klubą.

### SK Super Nova
2024 m. sezone rungtyniavo SK Super Nova (Latvija). Pirmoje lygoje sužaidė 23 rungtynes ir pelnė vieną įvartį bei užsidirbo penkias geltonas korteles.

## Statistika
; A lygos statistika:

Spalvų reikšmės: 
: Ekipa žaidė A lygoje;

## Rinktinė
Kitados atstovavo Japonijos U-18 rinktinei.

## Šaltiniai

## Nuorodos
* alyga.lt svetainė
* SOCCERWAY
* Transfermarkt
* lietuvosfutbolas.lt 
* Globalsportsarchive
Tatjana Chramova

**Tatjana Chramova (Muratova)** (g. 1988 m. lapkričio 29 d., Nižnekamske) – Rusijos aktorė.

## Biografija
Nuo penkerių metų užsiiminėjo ritmine gimnastika. Būdama 10 metų įstojo į olimpinio rezervo mokyklos internatinę mokyklą. Suteiktas sporto meistrės vardas, iškovojo sidabro medalį Rusijos ritminės gimnastikos čempionate. Baigusi Nižnij Novgorodo olimpinio rezervo mokyklą, kurį laiką dirbo trenere.

2005 m. tapo konkurso „Mis Žemutinis Novgorodas“ nugalėtoja. Tais pačiais (2005) metais dalyvavo kasmetiniame Rusijos grožio konkurse, bei iškovojo antrosios vicemis titulą.

2013 m. baigė VGIK, V. Grammatikovo kursą. 

Nuo 2012 m. pradėjo filmuotis kine. Debiutavo filme „Čempionės“, įkūnijusi trenerę Olesią. Vėliau filmavosi juostose „Karpovas“, „Pavasario belaukiant“, „Veronika. Prarasta laimė“, „Be pėdsakų“. Tada vaidino filmuose „Trečias bandymas“ (Vika), „Graži iki mirties“ (Lija), „Penktoji gvardija“ (Katia), „Delta. Tęsinys "(Gulija).

2014 m. atliko vieną pagrindinių vaidmenų televizijos seriale „Švyturio šviesa ir šešėlis“. Įkūnijo Galiną Beliajevą, pavydžią pagrindinio veikėjo draugę. 

2018 m. suvaidino ryškų vaidmenį komediniame seriale „Fitnesas“. Serialas pasakoja apie darbą premium klasės fitneso klube. Fitneso instruktoriai Olegas (Romanas Kurcynas) ir Polina (Tatjana Chramova) užsiima pagrindinės veikėjos Asios sportine forma. 2021 m. pasirodė penktasis šios serialo sezonas. 

## Šaltiniai

## Nuorodos
* IMDB profilis
* kino-teatr.ru
* kinopoisk.ru
Tres de Majas

**Tres de Majas** ( 'gegužės 3-oji') – gyvenvietė ir savivaldybė pietryčių Paragvajuje, Kaasapos departamente, 40 km į pietryčius nuo Kaasapos. Praeina kelias Juti–San Fransiskas.

Savivaldybės plotas – 743,25 km².

## Istorija
Tres de Majas savivaldybe tapo 2012 m., atskyrus nuo Juti savivaldybės.

## Šaltiniai
2023 m. moterų A lyga

**[[2023]] m. [[Lietuvos moterų futbolo A lyga]]** – 31–asis moterų futbolo aukščiausios lygos sezonas nepriklausomoje Lietuvoje.

## Moterų A lygos licencijų pareiškėjai
Lietuvos moterų A lygos čempionate paraiškas pateikė 7 komandos: Šiaulių „Gintra“, MFA „Žalgiris“-MRU, „Vilnius“, Gargždų „Banga“, Joniškio „Saned“, „Utenos Utenis“, Kauno raj. „Hegelmann“.

Licencijas gavo visi 7 klubai.

### Licencijos

### UEFA licencijų pareiškėjai
UEFA licencijų, reikalingų siekiant dalyvauti tarptautinėse varžybose, siekė šie klubai:

* Šiaulių „Gintra“ (Moterų UEFA Čempionių lygos licencija);

## 2023 m. [[Lietuvos moterų futbolo A lyga|Moterų futbolo A lyga]]
* Moterų futbolo A lygos sezonas prasidėjo 2023 m. kovo 19 d. ir baigėsi lapkričio 19 d.
### Dalyviai
; 2023 m. A lygoje rungtyniavo 7 ekipos
* Gintra (*[[Šiauliai]]*);
* FK Saned (*[[Joniškis]]*);
* MFK Banga (*[[Gargždai]]*);
* Hegelmann (*[[Kauno rajonas]]*);
* MFA „Žalgiris“-MRU (*[[Vilnius]]*);
* FK „Vilnius“ (*[[Vilnius]]*);
* Utenos Utenis (*[[Utena]]*).

### Komandų rikiuotė

## Rezultatai
; Pergalė didžiausiu skirtumu
*  2023 m. lapkričio 3 d. Saned v. FC Gintra 0-14;

; Daugiausiai įvarčių per rungtynes
*  2023 m. birželio 11 d. Saned v. Utenos Utenis 11-3;
*  2023 m. rugpjūčio 27 d. Žalgiris v. Saned 12-2;
*  2023 m. lapkričio 3 d. Saned v. FC Gintra 0-14;

## Rezultatyviausios žaidėjos
*  Juliet Sunday *([[FC Gintra]])* – 29 įvarčių;

## Taip pat skaitykite
* 2023 m. LMFA Žiemos taurės turnyras
* Lietuvos futbolo varžybos 2023 m.
* 2023 m. LMFA I lyga
* 2023 m. A lyga
* UEFA moterų čempionų lyga 2023–2024 m.

## Šaltiniai

## Nuorodos
* Soccerway (2021 m. moterų A lyga)
* LFF.LT (Oficiali LFF svetainė)
Helmuth von Moltke (vyresnysis)

**Helmutas fon Moltkė** (,  – ) – vokiečių feldmaršalas. Trisdešimt metų ėjęs Prūsijos kariuomenės štabo viršininko pareigas, jis laikomas naujo, modernesnio kariuomenės vadovavimo lauke metodo kūrėju. Vadovavo kariams Europoje ir Artimuosiuose Rytuose, dalyvavo kare dėl Šlėzvigo, Austrijos–Prūsijos kare ir Prancūzijos–Prūsijos kare. Jis apibūdinamas kaip „Prūsijos karinės organizacijos ir taktinio genijaus“ įkūnytojas. Helmutas fon Moltkė buvo susižavėjęs geležinkeliais ir pirmasis pradėjo juos naudoti kariniams tikslams.

Mirė savo namuose Berlyne 1891 m. balandžio 24 d. po ligos.

Jis dažnai vadinamas Moltkė vyresniuoju, kad būtų atskiriamas nuo savo sūnėno Helmuto fon Moltkės jaunesniojo, kuris vadovavo Vokietijos kariuomenei prasidėjus Pirmajam pasauliniam karui.

## Išnašos

## Šaltiniai

* Wilkinson, Spenser (ed.). *Moltke's Military Correspondence, 1870–71*, Ashgate, 1991. 
* *Letters of Field-Marshal Count Helmuth von Moltke to his mother and his brothers: Translated by Clara Bell and Henry W. Fischer* (1891)
* *Letters of Field-Marshal Count Helmuth von Moltke to his mother and his brothers* (1892)
* *Essays, speeches, and memoirs of Field Marshal Count Helmuth von Moltke* (1893)
Lionginas Pažūsis

**Lionginas Pažūsis** (g. 1940 m. vasario 26 d.) – Lietuvos kalbininkas anglistas, vertėjas.

## Biografija
1962 m. Vilniaus universitete baigė anglų kalbos ir literatūros studijas, ten pat dėstė. Nuo 1971 m. – mokslų daktaras. 1974 m. įgijo docento laipsnį. 1971–1977 ir 1980–1985 m. Anglų filologijos katedros vedėjas, 1997–2014 m. – Vertimo studijų katedros docentas. 1993–1994 m. – Lietuvos Šiaurės Amerikos studijų asociacijos prezidentas.

## Veikla
Lionginas Pažūsis tyrinėja kalbų kontaktus, dvikalbę leksikografiją, vertimo teoriją. Verčia iš anglų kalbos į lietuvių kalbą (grožinę ir mokslinę literatūrą, Europos Sąjungos ir tarptautinės teisės aktus) ir iš lietuvių kalbos į anglų kalbą (poeziją ir mokslinę literatūrą). L. Pažūsis aktyviai veikė kaip vertėjas, terminologas, žodynų rengėjas ir lituanistinio paveldo skleidėjas anglų kalba.

## Bibliografija

;Mokomoji literatūra:
* *Anglų kalbos tarties vadovas* (su Rachile Aprijaskyte, 1983 m.)
* *American English and British English Compared* (1985 m.)
* *Vertimo teorijos pradmenys* (su Olimpija Armalyte, 1990 m.)
* *Anglų kalbos gramatika* (su G. Rosiniene ir U. Žemaitiene, 1993 m.)
* *Anglų kalbos tarties pratybos* (su Rachile Aprijaskyte, 1994 m.)
* Įvairių anglų k. skaitinių sudarytojas

;Monografijos:
* *Kalba ir vertimas* (2014 m.)

;Žodynai:
* *Mokomasis anglų kalbos žodynas* (su Olimpija Armalyte ir D. Tekoriene, 1993 m.)
* *Anglų-lietuvių kalbų teisės žodynas* (su Olimpija Armalyte, 1998 m.)
* * New Theatre Words Northern Europe* (1998 m.)
* *Europos žodynas* (su kitais, 2004 m.)
* *Vertimo studijų žodynas* (su kitais 2015 m.)



;Vertimai:
(iš anglų k.)
* Dž. Gordonas *Tebūnie prakeikta diena* (su O. Armalyte ir J. Lapienyte, 1963 m.)
* Dž. Golsvortis *Obels žiedai* (apsakymų rinktinė, 1967 m.)
* A. Oleka-Žilinskas *Vaidybos džiaugsmas* (vadovėlis, 1995 m.)
* *Iš klasikinės anglų poezijos* (rinktinė, 1997 m.)
* *Klasikinės anglakalbės poezijos perlai. Prarastojo rojaus ilgesys* (rinktinė, 2017 m.)
* Dž. Miltonas *Prarastasis rojus* (epinė poema, 2022 m.)

(iš lietuvių į anglų k.)
* *The Sky is Falling* (*Dangus griūva*, lietuvių pasakų rinkinys, 1978 m.)
* *Beads of Amber* (*Gintaro vėrinys*, lietuvių poezijos rinktinė, 1979 m.)
* *Love is Like this* (*Tokia yra meilė*, J. Marcinkevičiaus eilių rinktinė, 1983 m.)
* *Songs of Life and Love* (*Gyvenimo ir meilės dainos*, lietuvių poezijos rinktinė, 1989 m.)
* *Voices of Lithuanian Poetry* (*Lietuvių poezijos balsai*, lietuvių poezijos rinktinė, 2001 m.)
* *Jūratė and Kastytis* (Maironis, 2001 m.)
* *A Garland of Lithuanian Poetry* (* Lietuvių poezijos pynė*, lietuvių poezijos rinktinė, 2015 m.)

Redagavo angliškus A. Baranausko *[[Anykščių šilelis|Anykščių šilelio]]* (1981 m.) ir K. Donelaičio *[[Metai (Donelaitis)|Metai]]* (1985 m.) vertimus.

## Apdovanojimai
* Šv. Jeronimo premija (2011 m.),
* F. Bortkevičienės kalbos premija (2016 m.)
* Metų vertėjo krėslas (2023 m.)

## Šaltiniai
Gladwyn Jebb

**Gledvinas Džebas** (, 1900 m. balandžio 25 d. – 1996 m. spalio 24 d.) – britų diplomatinis ir politinis veikėjas, nuo 1945 m. spalio iki 1946 m. vasario mėnesio laikinai vykdęs Jungtinių Tautų Generalinio Sekretoriaus pareigas.

## Biografija
G. Džebas gimė 1900 m. balandžio 25 d. Firbek Cholo kaime, Jorkšyre, JK. Tėvas – Sidnis Džebas, motina – Rouz Čichester. Mokėsi Itono koledže, po to perėjo į Šv. Marijos Magdalietės koledžą Oksforde. 1929 m. susituokė su Sintija Nobl, kuri pagimdė jam sūnų Maiklą ir dvi dukteris: Vanesą, kuri ištekėjo už istoriko Hju Tomaso, bei Stelą, kuri ištekėjo už mokslininko Džoelio de Rosnejo.  

Diplomato karjerą pradėjo 1924 metais, tada jis buvo išsiųstas į Teheraną, ten susipažino su diplomatu Haroldu Nikolsonu, kurį jis vėliau paskyrė savo sekretoriumi. Po Antrojo pasaulinio karo atliko Jungtinių Tautų Parengiamosios komisijos vykdančiojo sekretoriaus funkcijas. Nuo 1945 m. spalio 24 d. iki 1946 m. vasario 2 d. laikinai vykdė JT Generalinio Sekretoriaus pareigas.  

Mirė 1996 metais Safolko mieste, JK.

## Šaltiniai
Diana Bučiūtė

**Diana Bučiūtė** (g. 1955 m. rugpjūčio 24 d.) – Lietuvos vertėja.

## Biografija

1978 m. Vilniaus universitete baigė lietuvių kalbos ir literatūros studijas. 1978–1982 m. dirbo Respublikinėje bibliotekoje, 1982–1895 m. „Vagos“, 2001–2010 m. „Alma littera“, 2010–2018 m. „Baltų lankų“ leidyklose.

Verčia iš prancūzų, naujosios graikų, anglų kalbų.

## Bibliografija

Svarbiausi vertimai:
* S. Mirivilis. *Gyvenimas kape* (1986 m.)
* A. Maurois. *Meilės klimatas* (1992 m.)
* A. Gide. *Pastoralinė simfonija* (1994 m.),
* F. Mauriac. *Fariziejė* (1996 m.),
* F. Mauriac. *Frontenakų paslaptis* (knygos: *Terezė Deskeiru; Frontenakų paslaptis; Link nežinomos jūros*, 1999 m.)
* N. Kazandzakis. *Kapitonas Michalis* (2002 m.)
* M. Tournier. *Kasparas, Melchioras ir Baltazaras* (2004 m.)
* J.-K. Huysmans. *Atvirkščiai* (2008 m.)
* H. Helgason. *1000º moteris* (2015 m.)
* Ch. F. Ramuz. *Adomas ir Ieva* (2015 m.)
* R. Gary. *Meilutis: smauglio vienatvė Paryžiuje* (2017 m.)
* S. Weil. *Sunkis ir malonė* (2015 m.)
* S. Weil. *Dievo laukimas* (2017 m.)
* Ch. Rancé. *Simone Well: Neįmanomybės drąsa* (2018 m.)
* F. Mauriac. *Anų laikų jaunuolis* (2019 m.)

## Apdovanojimai
* Metų vertėjo krėslas (2003 m.)
* Šv. Jeronimo premija (2010 m.)
* Literatūros redaktoriaus premija (2014 m.)

## Šaltiniai
Howard Hawks

**Hovardas Vinčesteris Hoksas** (, 1896 m. gegužės 30 d. Gošenas, Indiana, JAV – 1977 m. gruodžio 26 d. Palm Springsas, Kalifornija, JAV) – amerikiečių kino režisierius, prodiuseris ir scenaristas.

## Biografija
H. Hoksas gimė 1896 m. gegužės 30 d. Gošeno mieste, Indianos valstijoje, popieriaus gamintojo Frenko Hokso ir jo žmonos Helenos šeimoje. 1907 m. pradėjo lankyti politechnikos pradinę mokyklą, 1910–1912 m. mokėsi Pasadenos vidurinėje mokykloje Kalifornijoje, 1913–1914 m. Ekseterio Filipso akademijoje Masačusetse, 1914–1917 m. Kornelio universitete Niujorke, kur įgijo mechanikos inžinieriaus specialybę. 1917–1919 m. tarnavo JAV kariuomenės oro tarnyboje; dalyvavo kariniuose mokymuose Teksase; gavo leitenanto laipsnį. 1920–1925 m. buvo automobilių lenktynininkas, lėktuvų gamyklos konstruktorius.

1916–1917 m. per atostogas dirbo „Famous Players-Lasky“ studijos (vėliau „Paramount Pictures“) scenarijų skyriuje. 1919–1921 m. buvo nepriklausomas A. Dveino, M. Neilano, A. Holubaro dviejų dalių filmų prodiuseris. 1922–1924 m. dirbo „Paramount Pictures“ scenarijų skyriuje; prisidėjo prie daugiau kaip 60 filmų scenarijų.

H. Hoksas kūrė įvairaus žanro filmus: komedijas, dramas, filmus apie gangsterius, mokslinę fantastiką, nuaro, karinius filmus ir vesternus. Žinomiausi jo filmai: apie gangsterius „Žmogus su randu“ („Scarface“, 1932), komedija „Mažylio auklėjimas“ („Bringing Up Baby“, 1938), nuotykių drama „Tik angelai turi sparnus“ („Only Angels Have Wings“, 1939), komedija „Jo mergina Penktadienė“ („His Girl Friday“, 1940), romantinis filmas „Turėti ir neturėti“ („To Have and Have Not“, 1944), nuaras „Gilusis miegas“ („The Big Sleep“, 1946), vesternas „Raudonoji upė“ („Red River“, 1948), mokslinės fantastikos filmas „Daiktas iš kito pasaulio“ („Thing from Another World“, 1951), muzikinė komedija „Džentelmenai renkasi blondines“ („Gentlemen Prefer Blondes“, 1953) ir vesternas „Rio Bravo“ (1959).

1942 m. H. Hoksas, kaip geriausias režisierius, už filmą „Seržantas Jorkas“ („Sergeant York“, 1941) buvo nominuotas „Oskarui“. 1974 m. jam buvo įteiktas „Oskaras“ už puikius pasiekimus kine kaip „Meistrui, amerikiečių režisieriui, kurio kūrybiniai siekiai užima garbingą vietą pasaulio kino mene“. H. Hoksas yra padaręs įtaką kitiems kino režisieriams, pavyzdžiui, M. Skorsezei, R. Oltmenui, Ž.-L. Godarui, Dž. Karpenteriui ir K. Tarantinui.

Ne vienas kritikas H. Hoksą pripažįsta vienu iš įžymiausių amerikiečių kino režisierių. Vertinimų apibendrinimo svetainėje „Rotten Tomatoes“ šešetas jo filmų yra gavę 100 % reitingą. 11 H. Hokso filmų įtraukta į JAV Kongreso bibliotekos Nacionalinį kino registrą kaip „kultūriškai, istoriškai arba estetiškai reikšmingi filmai“.

H. Hoksas mirė 1977 m. gruodžio 26 d. nuo komplikacijų, kurias sukėlė susimušimas, kai jis savo namuose Palm Springse, Kalifornijoje, užkliuvo už savo šuns ir pargriuvo. Dvi savaites praleido ligoninėje sveikdamas nuo smegenų sutrenkimo, tada pasiprašė parvežamas namo ir po keleto dienų mirė. Jo mirtis tiesiogiai susijusi su „insultu dėl aterosklerozinės kraujagyslių ligos“.

## Filmografija
* H. Hokso filmografija

## Literatūra
* 

## Išnašos
Jerome Powell

**Džeromas Heidenas** „**Džėjus**“ **Pauelas** (*Jerome Hayden „Jay“ Powell*, g. 1953 m. vasario 4 d.) – JAV advokatas ir investicijų bankininkas, nuo 2018 m. einantis 16-asias Federalinio rezervo pirmininko pareigas.

## Ankstyvasis gyvenimas ir išsilavinimas
Pauelas gimė 1953 m. vasario 4 d. Vašingtone. Jis turi penkis brolius ir seseris.

1972 m. Pauelas baigė Džordžtauno parengiamąją mokyklą. 1975 m. Prinstono universitete įgijo politikos bakalauro laipsnį. 1975–1976 m. dirbo Pensilvanijos respublikonų senatoriaus Ričardo Šveikirio įstatymų leidybos padėjėju.

Pauelas 1979 m. Džordžtauno universiteto teisės centre įgijo „Juris Doctor“ laipsnį, kur dirbo Džordžtauno teisės žurnalo vyriausiuoju redaktoriumi.

## Išnašos
Daybreak (Alinos Orlovos albumas)

**„Daybreak“** *(lt. Aušra)* – ketvirtasis studijinis lietuvių atlikėjos Alinos Orlovos albumas, išleistas 2018 m.

## Apie albumą
Albumo pavadinimas kilo nuo paskutinės albumo dainos pavadinimo ir, pasak Alinos, simbolizuoja aušrą, išėjimą į šviesą, po tamsos visad ateinančią dieną.

Rinkinyje, kaip visada, gausu kūrinių skirtingomis kalbomis (lietuvių kalba dainų tik dvi, 4 dainos – rusų, likusios 4 – anglų kalba) ir yra pagal Alinos mėgstamų rašytojų – Antano Miškinio, Danilo Čarmzo, Anos Achmatovos, Tenesio Viljamso – kūrybą.

Albumo dainos skambėjo viename svarbiausių pasaulyje Paryžiaus Orsė muziejuje.

Alina Orlova yra užsiminusi, kad su šiuo albumu baigia savo kūrybos etapą ir ateityje jos dainos skambės kitaip.

## Dainų sąrašas
Albumą sudaro šios dainos:

## Kūrybinė komanda

### Muzikantai

* Art Vio, Daumantas Slipkus – styginiai,
* Aurelijus Sirgedas metalofonas (4),
* Aurimas Driukas – bosinė gitara, metalofonas, ukelėlė (7),
* Žilvinas Mikulėnas – kajonas, perkusija.

### Personalas

* Alina Orlova, Aurelijus Sirgedas – prodiusavimas.

## Šaltiniai
Natalija Bardo

**Natalija Bardo** arba **Natalija Krivozub** (; g. 1988 m. balandžio 5 d. Maskvoje) – Rusijos aktorė.

## Biografija
Baigusi vidurinę mokyklą, studijavo bankininkystę, o vėliau aktorystę. Būdama aštuoniolikos pirmą kartą pasirodė kine, atliko Lizos vaidmenį dramatiškame vaidybiniame filme „Puškinas. Paskutinė dvikova.“ (2006), o vėliau sekė vaidmenys seriale „Prakeiktas rojus“, o 2007 m. vaidino šio serialo tęsinyje – „Prakeiktas rojus 2“. 

2010 m. rudenį įrašė oficialią Lady Gaga pasaulinio hito „Alejandro“ koverinę versiją rusų kalba – iš tuzino vertimų Gagos prodiuseriai pasirinko Natalijos tekstą. Paskatinta šios sėkmės vėliau sudalyvavo eilėje muzikinių projektų. 

2011 m. filmavosi seriale „Auksiniai. Barvicha 2“, o 2012 m. aktorė vaidino melodramoje „Veronika. Prarasta laimė“, o 2013 m. sezone tęsė darbą šios juostos tęsinyje „Veronika. Bėglys“. 2014 m. filmavosi seriale „Andželika“ ir kituose populiariuose projektuose.

## Šaltiniai

## Nuorodos
* IMDB profilis
* kino-teatr.ru
* kinopoisk.ru
Klino–Dmitrovo kalvagūbris

**Klino–Dmitrovo kalvagūbris** () – kalvagūbris Rusijoje, daugiausia Maskvos srities šiaurėje; Maskvos aukštumos dalis. Šiaurėje ribojasi su Volgos aukštupio žemuma, rytuose – su Vladimiro Opole, vakaruose apriboja Istros ištakos. Ilgis virš 200 km, vidutinis plotis 40 km. Aukštis iki 285 m (Sergijev Posado rajone).

Klino–Dmitrovo kalvagūbris sudaro Volgos aukštupio ir Okos baseinų vandenskyrą. Kalvagūbrį kerta Maskvos kanalas. Daug kur apaugęs mišriaisiais miškais.

Kalvagūbryje įsikūrę miestai: Klinas, Solnečnogorskas, Dmitrovas, Sofrinas, Chotkovas, Sergijev Posadas.

## Šaltiniai
Ija Ninidze

**Ija Ninidze** (, ; g. 1960 m. rugsėjo 8 d. Tbilysyje) – Gruzijos–Rusijos aktorė.

## Biografija
1981 m. baigė VGIK, Sergejaus Bondarčuko ir Irinos Skobcevos kursą. 1981–1996 m. buvo Šotos Rustaveli vardu pavadinto Valstybinio akademinio teatro aktorė.

Nuo 1997 m. gyveno ir dirbo Maskvoje, buvo Maskvos teatro-kabareto „Šikšnosparnis“ aktorė. Po traumos, gautos per spektaklio „Didžioji iliuzija“ repeticiją (aktorę užgriuvo sunki dekoracija), ji keleriems metams paliko teatrą.

Ninidze sukūrė savo koncertinę programą, kurioje sėkmingai demonstravo puikius vokalinius įgūdžius.

Pirmasis filmo vaidmuo – Cicino filme „Neverk!“ (1969). Tarp geriausių aktorės darbų – Deniza muzikinėje komedijoje „Dangaus kregždės“ (1976), Guliko filme „Atgaila“ (1986), Nino Gegečkori „Berijos medžioklė“ (2008).

## Šaltiniai

## Nuorodos
* IMDB profilis
* kino-teatr.ru
* kinopoisk.ru
Leonas Petravičius

**Leonas Petravičius** (1940 m. spalio 22 d. – 2014 m. spalio 19 d.) – Lietuvos vertėjas, kalbininkas germanistas.

## Biografija
1958 m. baigė Šiluvos vidurinę mokyklą. 1958–1963 m. Vilniaus universitete studijavo vokiečių kalbą ir literatūrą. Baigęs universitetą, pradėjo dirbti Vokiečių filologijos katedros dėstytoju. 1972 m. Leningrado A. Gerceno pedagoginiame institute apgynė daktaro disertaciją. 1981–1986 m. – Vokiečių filologijos katedros vedėjas. Universitete dirbo iki 2003 m.

Leonas Petravičius yra paskelbęs publikacijų vokiečių kalbos gramatikos bei vertimo teorijos ir istorijos klausimais. Vertė iš vokiečių, danų, norvegų, švedų kalbų.

## Bibliografija
Svarbiausi vertimai:
* F. Dürrenmatt. *Teisėjas ir budelis. Avarija* (1966 m.)
* T. Vesaas. *Didysis žaidimas* (1973 m.)
* S. Hoel. *Užburtas ratas* (1975 m.)
* H. Bang. *Prie kelio. Tinė* (1978 m.)
* A. L. Kielland *Garmanas ir Voršė*, *Elsė* (1980 m.)
* J. Borgen. *Tamsieji šaltiniai* (1986 m.)
* F. V. Reiterer. *Dievo teisynas ir gyvenimas* (1997 m.)
* W. Heinesen. *Geroji viltis* (1999 m.)
* Novalis. *Heinrichas fon Ofterdingenas*; J. von Eichendorff. *Marmuro statula*; E. T. A. Hoffmann. *Majorata* (rinkinyje *Vokiečių romantikų proza*, 2004 m.)
* J. W. Goethe. *Sielų giminystė* (2007 m.)
* F. Werfel. *Keturiasdešimt MUSA DAGO dienų* (2014 m.)

Pagal L. Petravičiaus verstas H. Ibseno ir A. Strindbergo dramas Kauno, Panevėžio ir Vilniaus teatruose pastatyti spektakliai.

## Apdovanojimai
* Metų vertėjo krėslas (2005 m.)

## Šaltiniai
Kličkos kalnagūbris

**Kličkos kalnagūbris** () – kalnagūbris Rusijoje, Užbaikalės krašto pietryčiuose (netoli Kinijos sienos), abipus Uruljungujaus slėnio. Ilgis – 220 km. Aukštis iki 1251 m.

Sudarytas daugiausia iš klinčių bei smiltainio, taip pat granitoidinių intruzijų, kuriuose gausu polimetalų rūdų, volframo, barito, žėručio telkinių. Būdingas vidutinkalnių reljefas.

Šlaituose bitkrėslių stepės (daugiausia išdirbtos), šiauriniuose šlaituose likę beržynų.

Kalnagūbris pavadintas pagal Kličkos miesto tipo gyvenvietę.

## Šaltiniai
Kluchoro perėja

**Kluchoro perėja** (, ) – kalnų perėja Kaukazo kalnuose, Vandenskyros kalnagūbryje, tarp Rusijos (Karačiajų Čerkesija) ir Abchazijos. Aukštis – 2781 m. Praeina Suchumio karo kelias.

1942 m., per Antrąjį pasaulinį parką, Vermachto kariai keliems mėnesiams buvo užėmę Kluchoro perėją ir atsitraukė tik po vokiečių pralaimėjimo prie Stalingrado. Po 1992–1993 m. Abchazijos karo perėja uždaryta.

## Šaltiniai
Elipsinė geometrija

**Elipsinė geometrija** – viena iš neeuklidinių geometrijų, kurioje bet kurio trikampio vidaus kampų suma didesnė už 180°.

Šios geometrijos aksiomos yra identiškos Euklidinės geometrijos aksiomoms, išskyrus lygiagretumo postulatą, nes elipsinėje geometrijoje kokios bebūtų dvi skirtingos plokštumos tiesės, egzistuoja vienintelis jų bendras taškas. Iš to seka, kad elipsinėje geometrijoje lygiagrečios tiesės neegzistuoja.

Elipsinę geometriją 1854 m. sukūrė Bernhardas Rymanas ir ji kartais klaidingai vadinama Rymano geometrija, nes elipsinė geometrija yra tik viena iš Rymano geometrijos dalių.

## Šaltiniai
Neeuklidinė geometrija

**Neeuklidinė geometrija** – plačiąja prasme, bet kokia geometrija, kuri skiriasi nuo Euklidinės (parabolinės) geometrijos. Tačiau tradiciškai terminas „neeuklidinė geometrija“ yra labiau taikomas siauresne prasme ir apima tik dvi geometrines sistemas: Lobačevskio hiperbolinę geometriją ir į ją panašią sferinę geometriją arba (Rymano geometriją ir elipsinę geometriją).

Neeuklidinėse geometrijose kreivės yra naudojamos kaip tiesės Euklidinėje geometrijoje. Nulinis kreivumas atitinka Euklidinę geometriją, teigiamas kreivumas - sferinę, Riemanno arba elipsinę geometriją, o neigiamas kreivumas – Lobačevskio geometriją.

## Trikampiai neeuklidinėse geometrijose

Neeuklidinėse geometrijose kaip ir Euklidinėse galima nubrėžti trikampius, tačiau skiriasi jų savybės. Neeuklidinėse geometrijose nėra nei stačių kampų, nei nevienodų panašių trikampių. Trikampio vidinių kampų suma yra lygi 180° tik Euklidinėje geometrijoje, bet ne kitose.

## Šaltiniai
Kliučiai

**Kliučiai** ( 'versmės') – kaimas Rusijoje, Kamčiatkos krašte, Ust Kamčiatsko rajone, prie Kamčiatkos upės, Kliučių ugnikalnio papėdėje. Praeina kelias Kamčiatkos Petropavlovskas–Ust Kamčiatskas. Veikia Rusijos mokslų akademijos Tolimųjų Rytų padalinio vulkanologinė stotis. Netoli Kliučių – karinė bazė.

## Istorija
Kliučiai įkurti 1741 m., vietoje per sukilimą sudegintos kazokų gyvenvietės Nižnekamčiatsko. 1979–2004 m. Kliučiai turėjo miesto statusą. TSRS laikais plėtota medienos pramonė. 2014 m. pastatytas tiltas per Kamčiatkos upę.

## Šaltiniai
Kliučiai (reikšmės)

**Kliučiai** ( – 'versmės') gali reikšti:

;Lietuvoje
* Kliučiai – buvęs viensėdis Varėnos raj., Marcinkonių sen.

;Rusijoje
Didžiausios gyvenvietės:
* Kliučiai – kaimas (buvęs miestas) Kamčiatkos krašte;
* Kliučiai – kaimas Altajaus krašte, Bijos raj.;
* Kliučiai – kaimas Buriatijoje, Ivolgos raj.;
* Kliučiai – kaimas Irkutsko sr., Kazačino Leninsko raj.;
* Kliučiai – kaimas Krasnojarsko kr., Ačinsko raj.;
* Kliučiai – kaimas Omsko sr., Omsko raj.;
* Kliučiai – kaimas, kurortas Permės kr., Suksuno raj.;
* Kliučiai – kaimas Sverdlovsko sr., Irbito apygardoje;
* Kliučiai – kaimas Tatarstane, Bugulmos raj.;
* Kliučiai – kaimas Kryme, Simferopolio raj.;
* ir daug kt.

;Baltarusijoje
* Kliučai – kaimas Gomelio sr., Rahačiovo raj.;

;Kazachstane
* Kliučiai – Akmolos sr., Šortandi raj.
Kliučiai (Permė)

**Kliučiai** () – kaimas Rusijoje, Permės krašto pietryčiuose, Suksuno rajone, 65 km į pietryčius nuo Kungūro, prie Irginos upės. Šalia praeina plentas Permė–Jekaterinburgas. Kurortas, kur gydoma mineraliniais vandenimis (turtingais sieros vandenilio, sulfatų, chloridų, natrio, kalcio, mangano) bei purvu, gaunamu iš Suksuno tvenkinio.

## Istorija
Kliučiai (arba Zlatoustovskojė) pradėjo kurtis XVII–XVIII a. prie Sibiro trakto.

## Šaltiniai
Laidė (Įstras)

**Laidė** – upelis šiaurės Lietuvoje, Panevėžio ir Pasvalio rajone; Įstro dešinysis intakas (Lėvens baseinas). Prasideda Panevėžio rajone, Kerbušių kaimo laukuose, teka dirbamais laukais šiaurės kryptimi, ties rajono riba suka į vakarus, paskui į pietus, įteka į Įstrą 17,3 km nuo jo žiočių, ties Sereikoniais. Visa vaga reguliuota.

Gyvenvietės ties Laide: Kerbušiai, Puodžiūnėliai, Puodžiūnai, Preibiai, Lieknelis, Pumpėnai, Sereikoniai.

## Šaltiniai
Bernininkas

**Bernininkas** – upelis šiaurės Lietuvoje, Panevėžio rajone, Paįstrio seniūnijoje; Įstro dešinysis intakas (Lėvens baseinas). Prasideda Jutiškių miške (Žaliosios girios dalis), prie Apidėmės kaimo, teka mišku ir miško pakraščiu pietų kryptimi, pasuka į vakarus, prateka Kriaučiūnų kaimą, įteka į Įstrą 28,9 km nuo jo žiočių. Visa vaga reguliuota.

## Šaltiniai
Kobeliakai

**Kobeliakai** () – miestas Ukrainoje, Poltavos srityje, prie Vorsklos upės, 55 km į pietvakarius nuo Poltavos. Praeina plentas Dnipras–Rešetylivka. Kobeliakų geležinkelio stotis – už 13 km, Butenkose. Maisto (pieno, cukraus, duonos, pašarų), siuvimo pramonė. Veikia istorijos, literatūros muziejai, kultūros namai.

## Istorija
Kobeliakai šaltiniuose minimi nuo 1620 m. XVII a. priklausė Kijevo pakamariui Jurijui Nemiričiui. 1768 m. gyvenvietę sugriovė Krymo totoriai. Miestas nuo 1803 m. (tapo apskrities centru Poltavos gubernijoje). 1923–2020 m. – rajono centras.

## Šaltiniai
Victor Wembanyama

**Viktoras Vembanjama** (, g. 2004 m. sausio 4 d.) – Prancūzijos krepšininkas, žaidžiantis NBA lygoje besivaržančioje San Antonijo „Spurs“ komandoje.

Gali žaisti įvairiose pozicijose – nuo gynėjo iki vidurio puolėjo. Nepaisant aukšto ūgio (2,24 m) ir ilgų rankų (ilgis nuo vienos rankos pirštų iki kitos – 2,44 m) gerai valdo kamuolį, driblinguoja, gerai pataiko iš trijų taškų zonos bei vidutinių distancijų.

## Karjera
Gimė lengvaatlečio iš Kongo Demokratinės Respublikos Felikso Vembanjamos ir prancūzų krepšininkės bei krepšinio trenerės Elodi de Fotro (* Elodie de Fautereau*) šeimoje. Dešimties metų pradėjo treniruotis „Nanterre 92“ sporto mokykloje, 2018 m. paskolintas „FC Barcelona“ sporto mokykloje, bet atsisakė pasirašyti sutartį su komanda.

2019 m., būdamas 15 m. ir 25 d., debiutavo pagrindinėje „Nanterre 92“ sudėtyje Europos taurės varžybose. 2020 m. dalyvavo Kaune vykusioje „Adidas Next Generation“ turnyro atrankoje, kurioje tapo naudingiausiu žaidėju. 2020 m. rugsėjį debiutavo Prancūzijos lygoje. 2021 m. vasarą V. Vembanjama pasirašė vienerių metų sutartį su Vilerbano „ASVEL“ klubu. Spalio 1 d. jis debiutavo „Eurolygos“ varžybose prieš Kauno „Žalgirį“. Sezono metu žaidėjas buvo kamuojamas traumų, rungtyniavo gana nedaug (Eurolygoje 17,3 min. per varžybas, bet tik 13 varžybų per sezoną; vid. 6,5 tšk., 3,8 atk. kamuolio, 1,9 bloko).

2022 m. pasirašė 2 metų kontraktą su „Metropolitans 92“ klubu Prancūzijos lygoje, motyvuodamas tuo, kad nori žaisti pas trenerį Vinsaną Kolė. 2022 m. spalį V. Vembanjama dalyvavo dvejose draugiškose varžybose prieš NBA G lygos komandą „Ignite“, kurios susilaukė didelio krepšinio gerbėjų ir ekspertų susidomėjimo. 2022–23 m. Prancūzijos lygos sezone V. Vembanjama buvo vienas naudingiausių žaidėjų.

Viktoras Vembanjama žaidė Prancūzijos jaunimo rinktinėse, su kuriomis laimėjo Europos ir pasaulio sidabro medalius. Nacionalinėje rinktinėje debiutavo 2022 m. lapkričio 11 d., susitikime su Lietuvos rinktine.

2023 m. birželio 22 d. Vembanjamą pirmuoju šaukimu 2023 m. NBA naujokų biržoje pasirinko San Antonijo „Spurs“. 2024 m. gegužės 6 d. buvo paskelbtas metų naujoku ir tapo šeštuoju naujoku, kada nors laimėjusiu šį apdovanojimą vienbalsiai.

2025 m. sausio 31 d. išrinktas žaisti NBA „Visų žvaigždžių“ rungtynėse. Vasario 20 d. „Spurs“ išbraukė aukštaūgį iš rikiuotės iki sezono pabaigos, nes dešiniojo peties srityje buvo nustatyta giliųjų venų trombozė.

## Statistika

### NBA

#### Reguliarusis sezonas

## Apdovanojimai ir pasiekimai
### NBA

* 2× NBA „Visų žvaigždžių“ rungtynių žaidėjas (2025, 2026 m.)

* Pirmosios NBA simbolinės gynybos komandos žaidėjas (2024 m.)
* NBA metų naujokas (2024 m.)
* Pirmosios NBA simbolinės naujokų komandos žaidėjas (2024 m.)
### Kiti
* U-16 pasaulio jaunimo čempionatas: sidabras – 2019 m.
* U-19 Europos jaunimo čempionatas: sidabras – 2021 m.
* Prancūzijos krepšinio lyga: 2022 m.
* Prancūzijos krepšinio lygos geriausias jaunasis žaidėjas: 2021, 2022 m.
* Vasaros olimpinės žaidynės: 2024 m. 

## Šaltiniai
Kryžių ravas

**Kryžių ravas** – upelis šiaurės Lietuvoje, Panevėžio rajone, Paįstrio seniūnijoje; Įstro dešinysis intakas (Lėvens baseinas). Prasideda Žaliosios girios pakraštyje, prie Jutiškių kaimo, teka girios pakrašiu į šiaurę, paskui dirbamais laukais į pietvakarius. Įteka į Įstrą 25,3 km nuo jo žiočių, ties Gegužinės kaimu. Žemupyje upelį kerta magistralinis kelias . Visa upelio vaga reguliuota.

Gyvenvietės ties Kryžių ravu: Jutiškiai, Pūkiai, Kaukiškiai, Baroniškiai, Siteniai, Gegužinė.

## Šaltiniai
Jungtinių Tautų pereinamojo laikotarpio administracija Rytų Timore

**Jungtinių Tautų pereinamojo laikotarpio administracija Rytų Timore** (; ) – Jungtinių Tautų misija, kurios tikslas buvo išspręsti dešimtmečius trukusią Rytų Timoro krizę Indonezijos kariuomenės okupuotoje teritorijoje. UNTAET vykdė laikinąją civilinę administraciją ir taikos palaikymo misiją Rytų Timore nuo jos įkūrimo 1999 m. spalio 25 d. iki nepriklausomybės paskelbimo 2002 m. gegužės 20 d., įgyvendinant Rytų Timoro specialiojo autonomijos referendumo rezultatus. Administracija buvo įsteigta 1999 m. Jungtinių Tautų Saugumo Tarybos rezoliucija Nr. 1272.

Jungtinių Tautų taikos palaikymo misijų kontekste UNTAET buvo retas atvejis – jos metu Jungtinės Tautos tiesiogiai administravo Rytų Timoro teritoriją. Misijos uždaviniai apėmė taikos palaikymo pajėgų dislokavimą siekiant užtikrinti saugumą ir tvarką, pagalbos gyventojams teikimą ir koordinavimą, skubų fizinės infrastruktūros atkūrimą, Rytų Timoro administravimą, darnaus valdymo bei teisinės valstybės struktūrų kūrimą, pagalbą rengiant naują konstituciją ir organizuojant rinkimus.

UNTAET buvo įsteigta 1999 m. spalio 25 d., o misijai vadovavo brazilas Seržijas Vieira de Melas, Jungtinių Tautų generalinio sekretoriaus specialusis atstovas Rytų Timore. 2000 m. vasarį tarptautinės pajėgos Rytų Timore buvo pertvarkytos į UNTAET taikos palaikymo pajėgas, kurioms vadovavo filipinietis generolas leitenantas Žemas de los Santosas (UNTAET pajėgų vadas). 2002 m. gegužės 20 d. UNTAET buvo panaikinta, o dauguma jos funkcijų perduota Rytų Timoro vyriausybei. Karinės ir policijos pajėgos perduotos naujai įsteigtai Jungtinių Tautų paramos Rytų Timorui misijai (UNMISET).

## Prisidėjusios šalys

Taikos palaikymo misijai paremti valstybių koalicija pasiuntė savo karius. Pajėgoms vadovavo Australija, kuri suteikė didžiausią kontingentą ir operacijų bazę už karinių veiksmų teritorijos ribų, ją palaikė Portugalija, kuri pasiuntė antrą pagal dydį kontingentą, saugojusį svarbiausias centrines šalies teritorijas, po jos sekė Naujoji Zelandija, kuri prisiėmė atsakomybę už pietvakarių sektorių, o jai talkino Airijos, Fidžio, Nepalo ir Singapūro kariai. Prancūzija taip pat pasiuntė specialiąsias pajėgas, kurios pirmąją dieną prisijungė prie ANZAK. Prie misijos taip pat prisijungė kontingentai iš Brazilijos, Danijos, Filipinų, Italijos, Japonijos, Jungtinės Karalystės, Kanados, Kenijos, Malaizijos, Pietų Korėjos, Švedijos ir Tailando. Nors Jungtinės Amerikos Valstijos rėmė pereinamojo laikotarpio valdžią, jos tai darė daugiausia pasirašydamos sutartis dėl sunaikintos infrastruktūros pakeitimo ir taip vengė tiesioginio karinio dalyvavimo, leisdamos vadovauti ANZAK vadovaujamoms pajėgoms. Vis dėlto, Jungtinės Valstijos atsiuntė amerikiečių policijos pareigūnų kontingentą tarnauti Interpole.

## Šaltiniai
Sadarko tiltas

**Sadarko tiltas** () – plieninis arkinis tiltas, kertantis Temzės upę centriniame Londone, Jungtinėje Karalystėje. Tiltas sujungia automobilių ir pėsčiųjų eismo srautus tarp Sadarko rajono ir komercinio centro Londono Sityje.

## Istorija
1819 m. pastatytas pirmasis sijinis tiltas, kurį suprojektavo škotų inžinierius John Rennie the Elder. Tiltas vadintas Karalienės Viktorijos vardu. Iki 1864 m. eismas tiltu buvo mokamas.

Priėmus sprendimą senąjį tiltą nugriauti, o jo vietoje pastatyti naują tiltą, tilto architektūrinį planą parengė britų architektai Ernest George ir Basil Mott. 1921 m. birželio 6 d. oficialiai atidarytas naujasis Sadarko tiltas. Atidaryme dalyvavo karalius Jurgis V ir jo žmona Marija Teksietė.

1995 m. tiltas įtrauktas į II lygio saugotinų architektūrinių paminklų sąrašą.

## Šaltiniai

## Nuorodos
* Oficiali svetainė
Aštuonkampis

**Aštuonkampis** – daugiakampis, turintis aštuonias kraštines ir aštuonias viršūnes.

## Savybės
Aštuonkampis turi 20 įstrižainių, tai galima apskaičiuoti iš daugiakampio įstrižainių formulės: D=n(n-3)/2, kur įsistačius skaičių n=8 gaunamas rezultatas:
: D=\frac{8(8-3)}{2}=20

Visų aštuonkampių vidaus kampų suma yra lygi 1080° arba 6\pi radianų.

## Taisyklingasis aštuonkampis
Taisyklingasis aštuonkampis yra taisyklingasis daugiakampis su aštuoniomis kraštinėmis, kurios yra lygios, kaip ir vidiniai kampai, kurių kiekvienas yra lygus 135° arba 3\pi/4 rad.

### Formulės
Formulėse *a* yra kraštinės ilgis.
* Plotas: S = 2a^2 \operatorname{ctg} \frac{\pi}{8} = 2(1+\sqrt{2})a^2 \approx 4{,}82843\cdot a^2
* Perimetras: P = 8a

## Galerija

P06 CZ.svg |Daugelyje šalių *STOP* kelio ženklas yra aštuonkampio formos
Zont 8 ugolnik.jpg|Skėčiai dažnai yra aštuonkampio formos


## Nuorodos
*
Dina Boluarte

**Dina Boluartė** (*Dina Ercilia Boluarte Zegarra*, g. 1962 m. gegužės 31 d. Čaluankoje, Peru) – Peru politikė, buvusi šalies prezidentė (2022–2025 m.). Pirmoji šias pareigas užėmusi moteris šalies istorijoje.

## Biografija
D. Boluartė gimė vargingoje daugiavaikėje šeimoje (jauniausia iš 14 vaikų). Augo Čaluankoje, kalnuotame Apurimako departamente.

Iš pradžių išvyko į Kuską studijuoti slaugos, tačiau paskui nutarė studijuoti teisę sostinės Limos San Martino de Poreso universitete. 2007 m. tapo teisės patarėja Nacionaliniame tapatybės ir civilinio statuso registre (Santjago de Surkas). Šioje įstaigoje D. Boluartė praleido apie 15 metų, per tą laiką tapo vieno iš jos regioninių biurų vadove.

Į politiką įsitraukė jau būdama brandaus amžiaus. Bandymui įkurti savo politinį judėjimą (*Despierta Surquillo*) pasibaigus nesėkme, D. Boluartė prisijungė prie Laisvosios Peru partijos (*Perú Libre*). 2018 m. kaip šios partijos atstovė kandidatavo į Surkiljo, kur tuo metu gyveno, mero postą, tačiau liko devinta. 2020 m. sausį vykusiuose rinkimuose į Peru parlamentą kandidatavo Laisvosios Peru partijos sąraše, tačiau šiai partijai neperžengus 5 % barjero, į šalies parlamentą nepateko.

D. Boluartė buvo Laisvosios Peru partijos kandidatė į viceprezidentes 2021 m. rinkimuose. Partijos kandidatui Pedrui Kastilijui laimėjus rinkimus, P. Kastilijas ir D. Boluartė pareigas pradėjo eiti 2021 m. liepos 28 d. Tą patį mėnesį politikė paskirta plėtros ir socialinės įtraukties ministre. 2022 m. sausį D. Boluartė viešai pareiškė niekuomet visiškai nepritarusi marksistinei-leninistinei Laisvosios Peru partijos ideologijai. Po šio pareiškimo ji iš partijos pašalinta.

2022 m. lapkričio pabaigoje D. Boluartė pasitraukė iš plėtros ir socialinės įtraukties ministrės pareigų. Tų pačių metų gruodžio 7 d. P. Kastiljas nacionalinės televizijos eteryje pareiškė ketinąs paleisti šalies parlamentą ir sudaryti nepaprastąją vyriausybę. D. Boluartė P. Kastiljo veiksmus pasmerkė. Šalies parlamentas susirinko į neeilinę sesiją ir apkaltos būdu nušalino P. Kastilją. D. Boluartė prisaikdinta Peru prezidente. Netrukus kilo P. Kastiljo nušalinimu nepatenkintų Peru gyventojų protestai, prasiveržė smurtas.

2025 m. spalio 10 d. Peru parlamentas D. Boluartę apkaltos būdu nušalino iš prezidentės pareigų (už nušalinimą pasisakė 122, balsų prieš nebuvo).

## Asmeninis gyvenimas
D. Boluartė laisvai kalba kečujų ir ispanų kalbomis.

Buvęs sutuoktinis – David Gómez Villasante, su juo susilaukė dviejų sūnų – David Eduardo Gómez Boluarte ir Daniel Felwig Gómez Boluarte.

## Išnašos
Adama Fofana

* Adama Fofana (1989) – futbolininkas, gimęs 1989 m., kitados rungtyniavęs FK Ekranas.
* Adama Fofana (2001) – futbolininkas, gimęs 2001 m., kitados rungtyniavęs FK Žalgiris.
Adama Fofana (2001)

**Adama Fofana** (g. 2001 m. sausio 4 d.) – Dramblio Kaulo Kranto futbolininkas, saugas.

## Karjera
Karjerą pradėjo gimtinėje. Atstovavo Olympic Sport Abobo (OS Abobo). 
### „Vejle“ klubas
Vėliau persikėlė į Daniją. Priklausė Vejle BK, tačiau nuomos pagrindais buvo skolinamas HIFK (Suomija) bei MFK Vyškov (Čekija). 
### „Žalgirio“ klubas
2023 m. vasario 26 d. pranešta, kad atstovaus „Žalgirio“ klubui.

2024 m. kovo 13  d. pasižymėjo įvarčiu A lygos rungtynėse prieš Gargždų „Bangą“. Susitikimas baigėsi įtikinama „žalgiriečių“ pergale rezultatu 4-1.

2024 m. liepos 11 d. Suomijoje VPS rezultatu 1-2 pralaimėjo Vilniaus „Žalgiriui“. Po Adama Fofana tikslaus smūgio Lietuvos atstovai išsiveržė į priekį (1-0). Prosper Ahiabu išlygino rezultatą (1-1). Pačioje susitikimo pabaigoje Jurijus Kendyšas pelnė įvartį ir žalgiriečiai šventė pergalę rezultatu 2-1. 2024 m. liepos 18 d. vyko atsakomosios rungtynės Vilniuje. 2024 m. liepos 18 d. vyko atsakomosios rungtynės Vilniuje. Jose vienintelio įvarčio autoriumi tapo Adama Fofana, FK Žalgiris nugalėjo rezultatu 1-0. Bendras dviejų rungtynių rezultatas 3-1 lėmė, kad Lietuvos atstovai pateko į kitą etapą, o suomiai pasirodymą baigė.

2025 m. kovo mėn. trečiojo turo rungtynėse patyrė sunkią traumą ir praleido dalį sezono. Futbolininkas sugrįžo į komandos sudėtį tik 2025 m. rugsėjo 11 d. Pasibaigus sezonui sutartis su žaidėju nebuvo pratęsta. 2026 m. sausio 13 d. oficialiai paskelbta, kad futbolininkas paliko klubą.

## Statistika
; A lygos statistika

Spalvų reikšmės:
:  Rungtyniavo A lygoje;

## Laimėjimai
; **[[FK Žalgiris]]**
* **[[A lyga|A lygos čempionas]]**: 2023, 2024 m.
*  **Supertaurės laimėtojas**: 2025 m.

## Išnašos

## Nuorodos
* alyga.lt svetainė
* SOCCERWAY
* FK ŽALGIRIS
* Transfermarkt
* lietuvosfutbolas.lt
* Globalsportsarchive
Apibrėžtinis apskritimas

**Apibrėžtinis apskritimas** – apskritimas, kertantis visas daugiakampio viršūnes. Toks apskritimu apribotas daugiakampis viduje vadinamas *įbrėžtiniu daugiakampiu*.

Apibrėžti apskritimą galima aplink kiekvieną taisyklingąjį daugiakampį.

## Apibrėžtinis apskritimas aplink trikampį
Aplink kiekvieną trikampį galima apibrėžti apskritimą, kurio centras yra iš trikampio kraštinių vidurio iškeltų statmenų susikirtimo taškas. Galima išskirti tris atvejus:
* statusis trikampis: apibrėžtinio apskritimo centras yra įžambinės vidurio taškas.
* bukasis trikampis: apibrėžtinio apskritimo centras yra trikampio išorėje.
* smailusis trikampis: apibrėžtinio apskritimo centras yra trikampio viduje.

### Savybės
* apibrėžtinio apskritimo spindulys kartu su trikampio kraštinėmis ir kampais sudaro šį santykį (žr. sinusų teorema):
: r = \frac{a}{2\sin\alpha} = \frac{b}{2\sin\beta} = \frac{c}{2\sin\gamma}.

* apibrėžtinio apskritimo spindulys kartu su trikampio kraštinėmis ir plotu sudaro šį santykį:
:  r=\frac{abc}{4S} \!\, . 

## Apibrėžtinis apskritimas aplink keturkampį

Keturkampis, aplink kurį galima apibrėžti apskritimą, vadinamas *įbrėžtiniu keturkampiu*. Tokiu atveju jo priešingų kampų suma lygi 180°:
:  \alpha + \gamma = 180^{\circ}, \quad \beta + \delta = 180^{\circ} \!\, . 

apibrėžtinio apskritimo spindulys apskaičiuojamas pagal šią formulę:
:  R = \, \frac{e (ab+cd)}{4p} = \frac{f (ad+bc)}{4p} \!\, . 

## Šaltiniai

## Nuorodos
*
Dešimtkampis

**Dešimtkampis** – daugiakampis, turintis dešimt kraštinių ir dešimt viršūnių.

## Savybės
Dešimtkampis turi 35 įstrižaines, tai galima apskaičiuoti iš daugiakampio įstrižainių formulės: D=n(n-3)/2, kur įsistačius skaičių n=10 gaunamas rezultatas:
: D=\frac{10(10-3)}{2}=35

Visų aštuonkampių vidaus kampų suma yra lygi 1440° arba 8\pi radianų.

## Taisyklingasis dešimtkampis
Taisyklingasis dešimtkampis yra taisyklingasis daugiakampis su dešimt kraštinių, kurios yra lygios, kaip ir vidiniai kampai, kurių kiekvienas yra lygus 144° arba 4\pi/5 rad.

### Formulės
Formulėse *a* yra kraštinės ilgis.
* Plotas: S = \frac{5}{2} a^2\cot\left(\frac{\pi}{10} \right) = 
                     \frac{5}{2} a^2\sqrt{5+2\sqrt{5}}
                \simeq 7.694208843\,a^2 
* Perimetras: P = 10a

## Galerija

Zont 10 ugolnik.jpg|Dešimtkampio formos skėtis


## Šaltiniai

## Nuorodos
*
CSM Slatina

**Slatinos CSM „Slatina“** – Rumunijos futbolo klubas iš Slatinos. 

Pilnu pavadinimu žinomasmas kaip **Clubul Sportiv Municipal Slatina**, o trumpai vadinamas tiesiog **Slatina**.

## Istorija
Klubo ištakos siekia 2009 m., kai buvo įkurtas **Fotbal Club Olt Slatina**, suburta futbolo ekipa. Vėlesniais metais būta įvairių susijungimų su kitais klubais. Šie dariniai ilgainiui buvo likviduoti. 

2018 m. įkurtas dabartinis klubas. Jo steigėjais tapo Slatinos miesto savivaldybė. Rungtyniavo žemesniuose divizionuose. 2018–2019 m. tapo Liga IV nugalėtojais Bukarešto grupėje ir pateko į aukštesnį lygmenį. 2019–2020 m. Liga III savo grupėje buvo antri, tačiau pateko į aukštesnį divizioną.

2020–2021 m. sezone rungtyniavo Liga II, tačiau liko 18 vietoje ir po sezono iškirto į žemesnį divizioną.

2021–2022 m. tapo nugalėtojais savo grupėje ir buvo perkelti į aukštesnį divizioną. 2022–2023 m. rungtyniavo Liga II.

## Pasiekimai
; **[[Liga III]]**
: **Nugalėtojai (3):** 2010–2011, 2019–2020, 2021–2022 m.
***Liga IV - Olto kraštas**
****Nugalėtojais (2)**: 2009–2010, 2018–2019 m.

## Sezonai

|}

## Stadionas
Gegužės 1-osios d. stadionas () – namų arena, kurios talpa 7 500 vietų.

## Spalvinė gama

## Apranga
; Sportinės aprangos pokyčiai.
* Namuose rungtyniavo balta apranga. Svetur – raudona.

## Išnašos

## Nuorodos
* [ Oficiali klubo svetainė]
* facebook paskyra
* SOCCERWAY
* FLASHSCORE
* Transfermarkt
* Globalsportsarchive
AFC Progresul Spartac București

**Bukarešto „Progresul Spartac“** – Rumunijos futbolo klubas iš Bukarešto. 

Pilnas klubo pavadinimas **Asociația Fotbal Club Progresul Spartac 1944 București**, dar žinomas kaip **Progresul Spartac București** arba tiesiog **Progresul Spartac**.

## Istorija
Klubo ištakos siekia 2014 m., kai buvo suburta futbolo ekipa. Kitados rungtyniavo žemesniuosiuose divizionuose. 2016–2017 m. sezone Bukarešto grupėje tapo nugalėtojais ir buvo perkelti į aukštesnį divizioną. Nuo 2017–2018 m. rungtyniavo Liga III, o 2021–2022 m. sezone tapo nugalėtojais savo grupėje ir buvo perkelti į aukštesnį divizioną. 2022–2023 m. sezone rungtyniavo Liga II, tačiau buvo viena iš prasčiausių ekipų ir po sezono buvo perkelti į žemesnį divizioną. 2023–2024 m. sezone rungtyniavo trečioje lygoje.

## Pasiekimai
; **[[Liga III]]**
: **Nugalėtojai (1):** 2021–2022 m.
: Antroji vieta (1): 2017–2018 m.
**Liga IV – Bukareštas**
***Nugalėtojai (1):** 2016–2017 m.

## Sezonai

|}

## Stadionas
Progresul Spartac stadionas () – namų arena, kurios talpa vienas tūkstantis vietų.

## Spalvinė gama

## Apranga
; Sportinės aprangos pokyčiai.
* Namuose žaidžia mėlyna apranga. 

## Išnašos

## Nuorodos
* Oficiali klubo svetainė
* facebook paskyra
* SOCCERWAY
* FLASHSCORE
* Transfermarkt
* Globalsportsarchive
Centrinis kampas

**Centrinis kampas** – kampas plokštumoje, kurio viršūnė yra apskritimo (skritulio) centras.

Centrinis kampas taip gali būti apibrėžiamas kaip kampas tarp dviejų apskritimo spindulių, kurie atkerta apskritimo lanką. Lanko ilgis atitinka centrinio kampo (išreikšto radianais) ilgio ir spindulio sandaugą. Centrinis kampas, kurio ilgis yra lygus apskritimo spinduliui yra lygus 1 \text{ rad} = 1 \cdot \frac {180^\circ} {\pi} \approx 57.2958^\circ .

Skritulio ir jo centrinio kampo sankirta vadinama *skritulio išpjova*.

## Taip pat skaitykite
* Įbrėžtinis kampas

## Šaltiniai

## Nuorodos
*
Ptolemėjaus teorema

**Ptolemėjaus teorema** – euklidinės geometrijos teorema, kuri nustato ryšį tarp įbrėžtinio keturkampio kraštinių ir įstrižainių. Teorema yra pateikta pirmoje Klaudijaus Ptolemėjaus Almagesto knygoje.

## Apibrėžimas
Jeigu keturkampis ABCD – įbrėžtinis, tada jam galioja toks ryšys:

: \overline{AC}\cdot \overline{BD}=\overline{AB}\cdot \overline{CD}+\overline{BC}\cdot \overline{AD},

arba žodžiais:

: Jei į apskritimą įbrėžtas keturkampis, tai jo priešingų kraštinių porų sandaugų suma yra lygi įstrižainių sandaugai.

Taip pat ir atvirkščiai:

: Jeigu keturkampio priešingų kraštinių porų sandaugų suma yra lygi jo įstrižainių sandaugai, tai aplink keturkampį galima apibrėžti apskritimą.

## Išnašos
CSC Dumbrăvița

**Dumbravicos CSC „Dumbrăvița“** – Rumunijos futbolo klubas iš Dumbravicos. 

Klubas turi ne tik futbolo ekipas, bet ir teniso, dziudo, automobilizmo (kartingų) skyrius.

## Istorija
Klubo ištakos siekia 2009 m. Buvo suburta futbolo ekipa. Kitados rungtyniavo žemesniuosiuose divizionuose. 2017–2018 m. sezone Timišoaros grupėje tapo nugalėtojais ir buvo perkelti į aukštesnį divizioną. Nuo 2018–2019 m. rungtyniavo Liga III, o 2021–2022 m. tapo nugalėtojais savo grupėje ir buvo perkelti į aukštesnį divizioną. 2022–2023 m. rungtyniavo Liga II.

## Pasiekimai
; **[[Liga III]]**
: **Nugalėtojai (1):** 2021–2022 m.

; **[[Liga IV]]**
: **Nugalėtojai (1):** 2017–2018 m.

## Sezonai

|}
* RSSSF duomenų bazė:
: RSSSF: Rumunijos čempionatai
: RSSSF: Rumunijos futbolo taurės turnyrai

## Stadionas

Stepono Dobajaus vardo stadionas () – namų arena, kurios talpa 500 sėdimų vietų. Iš viso gali sutalpinti tris tūkst. vietų.
: Stadionas pavadintas legendinio futbolininko Stepono Dobajaus (, , 1909–1994) vardu. Futbolininkas gimė Dumbravicoje, kitados atstovavo Rumunijos nacionalinei rinktinei. Puolėjas sužaidė 41 rungtynes ir pelnė dvidešimt įvarčių.

## Spalvinė gama

## Apranga

## Išnašos

## Nuorodos
* Oficiali klubo svetainė
* facebook paskyra
* SOCCERWAY
* FLASHSCORE
* Transfermarkt
* Globalsportsarchive